જો કે દરેક વસ્તુના બે પાસાં હોય છે. જે રીતે ઑનલાઇન શોપિંગના ફાયદાઓ છે તો તેના નુકસાન પણ છે. જો તમે કોઇ વસ્તુ ઑનલાઇન ઓર્ડર કરી છે, તો એ પણ થઇ શકે કે વસ્તુ જે જોઇ હતી તે પ્રમાણે ન આવે. સૌથી સરળ ઉદાહરણ કપડા. અહીં તમે મટીરીયલ, તમારી સાઇઝ અને ફિટીંગ જોઇને લઇ શકો. પણ ઑનલાઇન શોપિંગમાં ઓર્ડર કર્યા બાદ તમને ડિલિવરી થતી વસ્તુ કદાચ તમને ન ગમે એવી પણ હોય. સાઇઝ ફિટીંગમાં ફેર પણ હોઇ શકે, કપડાના કલરમાં પણ તફાવત હોઇ શકે. આ ઉપરાંત શિપીંગ ચાર્જ. સરળ શબ્દોમાં કહીએ તો ઘાટ કરતાં ઘડામણ મોંઘી. ડિસ્કાઉન્ટની લ્હાયમાં વસ્તુ લેવા જઇએ, પણ પછી ખબર પડે કે 70 રુપિયાની વસ્તુ પર 170 રુપિયા શિપીંગ ચાર્જ લાગે છે. આ પણ એક ગેરલાભ છે ઑનલાઇન શોપિંગનો.. જો કે સૌથી મોટો ખતરો છે પેમેન્ટ ગેટવેની સુરક્ષા. ઑનલાઇન શોપિંગ કરતા સમયે આપણે પેમેન્ટ પણ ઑનલાઇન કરીએ છીએ, પણ તેમાં છેતરાઇ જવાનુ જોખમ વધે છે. ક્રેડિટકાર્ડથી થતી ખરીદીમાં આવી ઠગાઇનુ પ્રમાણ સૌથી વધુ જોવા મળે છે. ઘણીવાર આપની કાર્ડ ડિટેઇલ્સ લઇને તેનો દુરુપયોગ કરે અને બિલ આપણા નામનુ ફાટી જાય છે. આ ઉપરાંત ઘણી વાર આપણે કેશબેક ઓફર્સથી ખેંચાઇને શોપિંગ કરી લઇએ છીએ. પણ મોટાભાગે આવી ઓફર્સ એ (*) સાથે હોય છે એટલે કે કન્ડિશન્સ અેપ્લાય. સાદા શબ્દોમાં લોભામણી વાતમાં ફસાવાનો તખ્તો.